Не ўсё ідэальна ў галіне агратурызму і ў Літве. Так, на традыцыйнай справаздачнай канферэнцыі асацыяцыі сельскага турызму была агучана лічба 50. Менавіта столькі кластараў створана ў Літве. Аднак па словах старшыні асацыяцыі, толькі палова з іх працуюць як кластары. Што да самой асацыяцыі, то ў яе аб’ядналіся каля 400 членаў. У разрэзе турыстычных паслуг агратурызм займае толькі 15 працэнтаў, прычым спажыўцы гэтых паслуг пераважна жыхары Літвы. Замежных наведвальнікаў аграсядзіб каля 10 працэнтаў. Тым не менш, ёсць разлік на еўрапейскага турыста, да таго ж, па апошніх дадзеных у краіных Заходняй Еўропы гэты від турызму ідзе на спад, не маючы працягу ў маладых гаспадароў. Многія аграсядзібы прыпыняюць сваю дзейнасць, бо нашчадкі састарэлых гаспадароў не жадаюць займацца гэтым бізнесам.